Залатая, асенняя раніца!  
*Уладзімір Дубоўка*

Залатая, асенняя раніца!

Хараством ты на свеце адна.

Сонца ў пушчы глыбокай купаецца

I ніяк не дастане да дна…

Мітусіцца лісцё па аселіцы,

Як дзвіна матылькоў-мітульгі.

I ўзвее яна, і пасцелецца,

Распаветрыцца на берагі.

А яны, берагі-беражыстыя,

Не стрымаюць асенні напеў.

I ліецца, віецца сукрысты ён,

I разгортваецца каля дрэў.

Прытулі, прыхіні на апошняе

I згадай гэты дзень залаты,

Што над пушчай, згалелымі пожнямі

Рассыпаў залатыя лісты.